**Комисията за финансов надзор (КФН) уведомява заинтересованите граждани и организации, че с решение по Протокол № 4 от 24.01.2017 г. на основание чл. 16, ал. 1, т. 3 и т. 4 от Закона за дружествата със специална инвестиционна цел откри административно производство по отнемане на издадения на „Юнивърсъл Пропъртис” АДСИЦ (в несъстоятелност) лиценз за извършване на дейност като дружество със специална инвестиционна цел.**

**На основание чл. 26, ал. 2 във връзка с ал. 1 от Административнопроцесуалния кодекс (АПК) – в 7-дневен срок от поставяне на съобщението на таблото за обявления и на интернет страницата на КФН - заинтересованите граждани и организации могат да представят обяснения и/или възражения във връзка с производството.**

**На основание чл. 26, ал. 1, изр. второ от АПК, във връзка с чл. 57, ал. 1 от АПК, КФН ще се произнесе по образуваното производство за отнемане на издадения лиценз в срок от 14 дни от датата на започване на настоящото производство.**